Ons het vir een aand by MyAula oorgeslaap. Ons was verwelkom deur Mariet wat baie gasvry en vriendelik voorgekom het. Sy het ons toe sommer na 'n deluxe-kamer opgradeer. Die gastehuis is omring deur pragtige tuine en natuur, mens sou nie glo jy is in Pretoria nie. Mooi en sagte beddegoed en handdoeke was vir ons uitgesit. Daar is ook shampoo, room en seep vir die wat dit sou vergeet het. Dit was baie netjies. Ons het na 'n troue gegaan die aand en sy het genoem om net te bel dan sal hul die hek en voordeur oopmaak. Ek het gesien die huis word dadelik gesluit so ek het baie veilig gevoel. Die lampie was aangesit en die dik quilt was weggepak. Daar was 'n ekstra kombers bo-oor al die lakens. Ons het soos babatjies geslaap daai aand. Om half 9 was dit ontbyt tyd en tannie Mariet het ons heerlik bederf met press koffie, tuisgebakte brood, eier muffins, maalvleis en gebraaide mushrooms tamaties en uie. Mens kon ook sap en jogurt met muesli gaan haal. Die gasvryheid was ongelooflik en sal definitief MyAula aanbeveel. Dankie dit was lekker Mariet en Johan!
Dit was 'n baie aangename ervaring met vriendelike diens en Mariet het ons dadelik baie welkom laat voel.
Mariet is 'n besonderse gasvrou. Gastehuis is stylvol gemeubileerd en was 'n plesier om daar te oornag.